Държавен вестник, бр. 63, 2004 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  63
Чл. 13. (1) В случаите, когато местоположе-
нието на точката за присъединяване е опреде-
лено в поземления имот, собственост на лице-
то, чийто обект се присъединява, собственикът
прехвърля съответната част от имота или учре-
дява възмездно право на строеж в полза на
преносното предприятие.
(2) В случаите, когато при проучването се
установи, че във връзка с присъединяването се
налага изместване на съществуващи газопро-
води и съоръжения в поземления имот по ал. 1,
изместването им се извършва от преносното
предприятие за сметка на собственика на при-
съединявания обект.
(3) Обстоятелствата и изискванията на пре-
носното предприятие по ал. 1 и 2 се посочват в
становището за присъединяване.
Чл. 14. В случаите, когато лицето, поискало
проучването за присъединяване, не отговаря на
условията на ЗЕ или не предостави необходи-
мите документи съгласно наредбата, то полу-
чава обоснован отказ за присъединяване.
Чл. 15. Преносното предприятие създава
досие с документи по присъединяване на при-
съединените обекти към преносната мрежа.
Раздел III
Сключване на договор за присъединяване към
преносната мрежа
Чл. 16. (1) За сключване на договор за при-
съединяване съответното лице представя в пре-
носното предприятие следните документи:
1. заверено копие от удостоверение за актуал-
ното състояние по фирмената регистрация, кога-
то е търговец по смисъла на Търговския закон;
2. документи, удостоверяващи правата за
изграждане, разширение, реконструкция или
рехабилитация на присъединявания обект;
3. задание за изработване на инвестицион-
ния проект или проектна документация, съдър-
жаща частите на инвестиционния проект на
присъединявания обект, с които се доказва из-
пълнението на условията за присъединяване;
4. задание за изработване на инвестицион-
ния проект на присъединителния газопровод, с
което се доказва изпълнението на условията за
присъединяване;
5. декларация, че лицето не е обявено в не-
състоятелност или е в производство за обявява-
не в несъстоятелност, не се намира в ликвида-
ция, не е лишено от правото да упражнява тър-
говска дейност, няма парични задължения към
държавата, установени с влязъл в сила акт на
компетентен орган, или задължения към оси-
гурителни фондове, освен ако компетентният
орган е допуснал разсрочване или отсрочване
на задълженията.
Чл. 17. Договорът за присъединяване
включва следните задължителни условия и па-
раметри:
1. местоположението на точката на присъе-
диняване;
2. вида и техническите параметри на ГИС,
ГРС или АГРС (брой изводи и брой измерител-
ни линии);
3. налягането на природния газ в точката на
присъединяване, определено с документацията
в приложението;
4. характеристиката на обемите природен газ,
заявени за пренос през точката на присъединя-
ване, определена в месечен, тримесечен и годи-
шен план, съгласно приложението, табл. 1;
5. характеристиката на съоръженията, в т. ч.
минимален и максимален часов разход на приро-
ден газ, съгласно приложението, табл. 2 и 3;
6. срока за представяне в преносното пред-
приятие на одобрения инвестиционен проект
на присъединявания обект и/или прекия присъ-
единителен газопровод;
7. срока за въвеждане в експлоатация на ГИС,
ГРС или АГРС—за случаите, когато се пред-
вижда такова изграждане;
8. срока за въвеждане в експлоатация на
присъединявания обект, вкл. на присъединител-
ния газопровод;
9. цената за присъединяване към преносна-
та мрежа;
10. сроковете, цените и условията за учредя-
ване на сервитутни права и за прехвърляне на
собственост или учредяване на вещно право на
строеж в полза на преносното предприятие, при
необходимост;
11. неустойките и обезщетенията във връзка
с изпълнението на договора, вкл.:
а) неустойка или обезщетение на преносно-
то предприятие—при забава или отказ от при-
съединяване, в размер до размера на направе-
ната инвестиция за присъединяване;
б) неустойка за забава на собственика или
ползвателя на присъединявания обект, в слу-
чай на неспазване срока за присъединяване от
преносното предприятие;
12. условията и реда за изменение и допъл-
ване на договора;
13. срока на договора.
Раздел IV
Изграждане на обектите за присъединяване
към преносната мрежа
Чл. 18. (1) След сключването на договора за
присъединяване преносното предприятие осигу-
рява за своя сметка изработването, съгласуване-
то и одобряването на инвестиционния проект за:
1. изграждане и/или реконструкция на ГИС,
ГРС или АГРС;
2. подобряване на мрежата при икономичес-
ка обоснованост.
(2) Преносното предприятие пристъпва към
изграждане или реконструкция на преносната
мрежа след учредяване на сервитутни права и
след прехвърляне на собствеността или учредя-
ване право на строеж при условията и по реда
на глава пета “Вещни права” от ЗЕ, в случаите,
когато това е необходимо.